Oslo (NTB): Alle de drepte på Utøya og i Regjeringskvartalet er identifisert, og det er samsvar mellom antall døde og savnede, opplyser politiet. – Nå kan vi bekrefte at alle omkomne er identifisert, og det pågår nå en varsling av de pårørende som vi ennå ikke har vært i kontakt med, sa politiadvokat Pål-Fredrik Hjort Kraby under en pressekonferanse i Oslo fredag. Listen vil være endelig dersom alle pårørende varsles før klokken 18 fredag kveld.